
UZNESENIE VLÁDY SLOVENSKEJ REPUBLIKY
č. 70
z 20. februára 2019
	
k návrhu na uzavretie Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej

	Číslo materiálu:
	3667/2019

	Predkladateľ:
	minister zahraničných vecí a európskych záležitostí


Vláda
súhlasí
s uzatvorením Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (ďalej len „dohoda“);
odporúča
prezidentovi SR
ratifikovať podpísanú dohodu po vyslovení súhlasu Národnej rady SR,
Národnej rade SR
vysloviť súhlas s dohodou a rozhodnúť, že ide o medzinárodnú zmluvu, ktorá má podľa článku 7 odseku 5 Ústavy Slovenskej republiky prednosť pred zákonmi;
poveruje
predsedu vlády 
predložiť dohodu Národnej rade SR na vyslovenie súhlasu a rozhodnutie, že ide o medzinárodnú zmluvu podľa článku 7 odseku 5 Ústavy Slovenskej republiky, ktorá má prednosť pred zákonmi,

[bookmark: _GoBack]ministra zahraničných vecí a európskych záležitostí 
odôvodniť návrh na vyslovenie súhlasu s dohodou v Národnej rade SR;
ukladá
ministrovi zahraničných vecí a európskych záležitostí 
vykonať príslušné opatrenia spojené s nadobudnutím platnosti dohody pre Slovenskú republiku,
zabezpečiť vyhlásenie dohody v Zbierke zákonov Slovenskej republiky.
Vykonajú:	predseda vlády 
minister zahraničných vecí a európskych záležitostí 
Na vedomie:-	prezident SR
predseda Národnej rady SR

